**A döntés-tervezetet véleményezte és az alábbi szempontok szerint tartalmáért felelősséget vállal:**

|  |  |  |
| --- | --- | --- |
|  | Dátum | irodavezető neve, aláírása |
| ***szakmai*** | 2021. január ….. | ……………………………..  Schmidt Norbert |
| ***gazdasági-pénzügyi*** | 2021. január ….. | ……………………………...  Zámodics Péter |
| ***jogi*** | 2021. január ….. | ……………………………...  dr. Taba Nikoletta |

|  |  |
| --- | --- |
| **határozat-tervezet száma: 1 DB** | |
| 1.sz Határozat-tervezet tárgya:  Mór Városi Önkormányzat közigazgatási területén autóbusszal végzett menetrend szerinti helyi személyszállítási közszolgáltatás ellátására kiírt pályázat lezárása és a közszolgáltatás elrendelés útján történő betöltése | Határozatot kapja:   * Önkormányzati Iroda – 1 példány * Városfejlesztési és –üzemeltetési Iroda – 2 példány * Pénzügyi Iroda – 1 példány * Volánbusz Zrt. – 1 példány * M-Bussal Kft. – 1 példány |

**A Polgármester elé terjeszthető:**

jegyző

**A döntés indokolása:**

Mór Városi Önkormányzat Képviselő-testülete 254/2020 (X.28.) határozatával a személyszállítási szolgáltatásokról szóló 2012. évi XLI. törvény(a továbbiakban: személyszállítási törvény) szerinti pályázatot írt ki Mór Város közigazgatási területén autóbusszal végzett menetrend szerinti személyszállítási tevékenység ellátására.

A pályázati eljárás nyilvánosan, a verseny tisztaságát és átláthatóságát bárki számára biztosítható módon került lebonyolításra, a pályázati kiírást a Magyar Közlöny mellékleteként megjelenő Hivatalos Értesítőben, a város honlapján és a helyben szokásos módon is közzétettük. A pályázatok benyújtásnak határideje a Hivatalos Értesítőben történő megjelenést követő 60. nap 12:00 óra volt (tekintettel arra, hogy a Hivatalos Értesítőben november 5-én jelent meg a pályázati felhívás. a benyújtás pontos határideje 2021 január 4. 12:00).

A pályázati határidőig kettő szolgáltató nyújtott be pályázatot:

* **Volánbusz Zrt**. (1091 Budapest Üllői út 131.)
* **M-BUSSAL Kft**. (8200 Veszprém Házgyári u. 1.)

A beérkezett pályázatok bontására 2021. január 7-én 9:00-kor került sor, majd ezt követte a pályázatok formai és tartalmi értékelése.

A Pályázati kiírás egy alkalommal biztosított lehetőséget hiánypótlási felhívás kiküldésére, mely alapján a szükséges hiánypótlást a pályázók határidőre hiánytalanul benyújtották.

A személyszállítási törvény 23. § (8) bekezdésének előírása szerint: a pályázatok elbírálásáról az ellátásért felelősnek a beérkezett pályázatok adatait összegző és a döntés részletes indokolását ismertető emlékeztetőt kell készítenie a pályázat eredményének kihirdetéséig. Az emlékeztetőnek tartalmaznia kell a kiválasztott szolgáltató alkalmasságát igazoló tényeket, a megfelelő színvonalú szolgáltatás nyújtásának garanciáit és - amennyiben van ilyen - a közlekedési szolgáltatót a közszolgáltatási kötelezettség ellátása fejében megillető pénzügyi ellentételezés mértékét. Az ellátásért felelősnek az emlékeztetőt a pályázattal összefüggő valamennyi dokumentummal együtt a közszolgáltatási szerződés megkötésétől számított 10 évig meg kell őriznie. Az emlékeztetőben foglaltak közérdekből nyilvános adatnak minősülnek. Az emlékeztető a határozat-tervezet mellékletét képezi.

Az emlékeztetőben foglaltak alapján javasoljuk megállapítani, hogy mindkét pályázó érvényes pályázatot nyújtott be.

Azonban tekintettel a pályázatok részeként benyújtott költségkalkulációk közötti jelentős eltérésekre, az ajánlatok egymással nem összehasonlíthatók.

A Pályázati kiírás VII.1. pontja alapján:

„Kiíró fenntartja magának a jogot, hogy:

1/ a pályázati eljárást indokolás nélkül eredménytelennek nyilvánítsa;”

Fentiek alapján javasoljuk annak megállapítását, hogy a pályázati eljárás **eredménytelen**.

A Volánbusz Zrt.-vel, mint jelenlegi szolgáltatóval jelenlegi közszolgáltatási szerződésünk 2021. március 31-ig érvényes.

A személyszállítási törvény 24. § (4) bekezdés a) pontja alapján az ellátásért felelős az 1370/2007/EK rendelet 5. cikk (5) bekezdésével összhangban közvetlenül bízza meg a közszolgáltatással az általa kiválasztott és a feladatot vállaló közlekedési szolgáltatót, ha a pályázati vagy ajánlatkérésen alapuló eljárás megfelelő pályázat, illetve ajánlat hiányában eredménytelenül zárult.

Tekintettel arra, hogy pályázati eljárás eredménytelenül zárul és az új a pályázati eljárás lefolytatása hosszadalmas, így a közszolgáltatás folyamatosságának biztosítása érdekében javasoljuk a közszolgáltatás elrendelés útján történő betöltését az új pályázati eljárás lefolytatásának idejére, azaz 5 hónapra.

**Mór Városi Önkormányzat Képviselő-testületének hatáskörében eljáró**

**Mór Város Polgármestere**

**…/2021. (I.27.) határozata**

**Mór Város közigazgatási területén autóbusszal végzett menetrend szerinti helyi személyszállítási közszolgáltatás ellátására kiírt pályázat lezárására és a közszolgáltatás elrendelés útján történő betöltésére**

A Kormány által 478/2020. (XI. 3.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

1.A pályázatot kiíró Önkormányzat részéről Mór Város közigazgatási területén autóbusszal végzett menetrend szerinti személyszállítási közszolgáltatás ellátása tárgyában a 254/2020 (X.28.) határozattal indított pályázati eljárást lezárva:

* azt a Pályázati kiírás VII.1. pontja alapján **eredménytelennek** nyilvánítom.

2.Egyetértek a menetrend szerinti autóbuszjárattal történő helyi személyszállításról szóló közszolgáltatási szerződés elrendelés útján történő megkötésével az új pályázati eljárás lefolytatásának idejére, mely alapján az Önkormányzat 2021. augusztus 31-ig közvetlenül megbízza a VOLÁNBUSZ Zrt.-t és vállalja a szolgáltatás végzésével kapcsolatos felmerülő teljes önköltség megtérítését.

3. Felkérem a jegyzőt, hogy a szolgáltatótól a Közszolgáltatási Szerződés tervezetét kérje be és terjessze a döntéshozó elé jóváhagyásra, továbbá felkérem, hogy a döntésről a pályázókat értesítse.

Határidő: 2021.01.27.

Felelős: polgármester (Városfejlesztési és -üzemeltetési Iroda)

Fenyves Péter Dr. Taba Nikoletta

polgármester jegyző

a …/2021 (I.27.) határozat melléklete





